Action+Aid+2013

Actionaid

= = = =
 * Περισσότεροι από 47.000 εκπαιδευτικοί, μαθητές και μαθήτριες ελληνικών σχολείων θα φωνάξουν "όλα τα παιδιά του κόσμου χρειάζονται δασκάλους"! **

Αγαπητοί μας εκπαιδευτικοί και μαθητές, Η φετινή συμμετοχή σας στην Παγκόσμια Εβδομάδα Δράσης έχει ξεπεράσει κάθε προηγούμενη χρονιά! Έχουμε παραλάβει περισσότερες από 800 αιτήσεις και υπολογίζουμε ότι θα συμμετάσχουν περισσότεροι από 47.000 μαθητές και μαθήτριες από όλες τις βαθμίδες. Συγχαρητήρια σε όλους για τη σπουδαία κινητοποίηση. Λόγω ακριβώς της αυξημένης συμμετοχής ακόμα και η δεύτερη ανατύπωση του υλικού εξαντλήθηκε. Προκειμένου να φτάσει το υλικό σε όλους σας, κάναμε μια μικρή οικονομία στα DVD και τις αφίσες για να μοιραστούν όλα τα σχολεία το υλικό. Αν το υλικό βρίσκετε ότι δεν σας φτάνει, σας υπενθυμίζουμε ότι μπορείτε να το κατεβάσετε ηλεκτρονικά και να το εκτυπώσετε από την ιστοσελίδα μας. Θα το βρείτε εδώ: http://education.actionaid.gr/material Τέλος, σε περίπτωση που οργανώσετε κάποια εκδήλωση ή μεγάλη δράση στο σχολείο σας, ενημερώστε μας καθώς υπάρχει η δυνατότητα να επισκεφθούν ορισμένοι εκπρόσωποι της ActionAid συγκεκριμένο αριθμό σχολείων. Για να οργανωθεί αυτό, θα θέλαμε να μας στείλετε έως τις**17 Απριλίου** ένα ηλεκτρονικό μήνυμα στο education.hellas@actionaid.org κάνοντας μια σύντομη περιγραφή της δράσης σας, και ενημερώνοντάς μας για τη μέρα και τον τόπο που θα πραγματοποιηθεί η εκδήλωση. Ευχόμαστε να έχουμε μια πολύ πετυχημένη εκστρατεία φέτος στην Ελλάδα με πολλές ιδέες και δράσεις, ειδικά για ένα ζήτημα όπως η έλλειψη εκπαιδευτικών, που αγγίζει και την ελληνική πραγματικότητα. Με φιλικούς χαιρετισμούς, Δέσποινα Καρδογέρου, Δήμητρα Ντιρογιάννη, Χρυσούλα Σταματούκου, Μαρίζα Τσαχάλη Εκπαιδευτικός Τομέας ActionAid Ελλάς